TEXNIK TOPSHIRIQ

“O‘zbekiston – Germaniya” mamlakat ishbilarmon doiralari ishtirokida davra suhbati o‘tkazish uchun maydon tashkil etish bo‘yicha xizmatlar ko‘rsatishga doir


1. MAYDONGA QO‘YILADIGAN UMUMIY TALABLAR

• Obyekt maqomi: Tadbir xalqaro brendga tegishli/xalqaro darajadagi 5 (besh) yulduzli mehmonxonaning konferensiya zalida o‘tkazilishi lozim.
• Tajriba: Maydonning xorijiy delegatsiyalar ishtirokidagi davlatlararo va hukumatlararo tadbirlarni o‘tkazish bo‘yicha tasdiqlangan tajribaga ega bo‘lishi.
• Sana: 2026-yil 7-oktabr.
• Manzil: Toshkent shahri.

2. SINXRON TARJIMA XIZMATLARIGA QO‘YILADIGAN TALABLAR

2.1. Tarjima tillari

Sinxron tarjima quyidagi til yo‘nalishlarida amalga oshirilishi lozim:

• ingliz tili ↔️ o‘zbek tili;
• ingliz tili ↔️ rus tili;
• zarur hollarda o‘zbek tili ↔️ rus tili.

2.2. Tarjimonga qo‘yiladigan malakaviy talablar

Tarjimon:

• oliy ma’lumotga, tarjimonlik, lingvistika, xorijiy tillar yoki tegishli yo‘nalish bo‘yicha malakaga ega bo‘lishi;
• sinxron tarjima sohasida tegishli ish tajribasiga ega bo‘lishi;
• xalqaro, davlatlararo, hukumatlararo, rasmiy va ishbilarmonlik tadbirlarida tarjimon sifatida ishlagan tajribaga ega bo‘lishi;
• ingliz, o‘zbek va rus tillarini professional darajada bilishi;
• iqtisodiyot, investitsiyalar, savdo, xalqaro hamkorlik va biznes sohalariga oid terminologiyani yaxshi bilishi;
• sinxron tarjima uskunalaridan professional foydalanish ko‘nikmalariga ega bo‘lishi lozim.

2.3. Tarjimonning vazifalari

Tarjimon tadbir davomida quyidagilarni sinxron tarjima qilishi lozim:

• tadbirning rasmiy qismini;
• ishtirokchilarning nutq va ma’ruzalarini;
• taqdimotlarni;
• savol-javob sessiyalarini;
• davra suhbati doirasidagi muhokama va fikr almashuvlarni.

Tarjima nutq mazmuni va ma’nosini aniq va to‘liq yetkazishi, rasmiy-ishbilarmonlik hamda diplomatik uslub talablariga muvofiq amalga oshirilishi lozim.

2.4. Tadbirga tayyorgarlik

Tarjimon tadbir boshlanishidan oldin tadbir o‘tkaziladigan joyda bo‘lishi, tadbir dasturi, ishtirokchilar tarkibi va tegishli terminologiya bilan tanishishi hamda texnik uskunalarni sinovdan o‘tkazishda ishtirok etishi lozim.

Buyurtmachi tomonidan mavjud bo‘lgan taqdirda tarjimonga quyidagi materiallar taqdim etiladi:

• tadbir dasturi;
• ishtirokchilar va ma’ruzachilar ro‘yxati;
• taqdimot materiallari;
• ma’ruzalar matnlari;
• tadbir mavzusiga oid boshqa zarur materiallar.

Ijrochi tarjimonning mazkur materiallar bilan oldindan tanishishini va tegishli terminologiyaga tayyorgarlik ko‘rishini ta’minlaydi.

2.5. Texnik ta’minot

Sinxron tarjimani amalga oshirish uchun quyidagi uskunalar ta’minlanishi lozim:

• tarjimon uchun ovoz izolyatsiyasiga ega professional sinxron tarjima kabinasi — kamida 1 dona;
• tarjimon uchun mikrofon va quloqchinlar;
• tadbir ishtirokchilari uchun sinxron tarjimani tinglash imkonini beruvchi simsiz qabul qilgichlar va quloqchinlar — ishtirokchilar soniga muvofiq miqdorda;
• tarjima signalini uzatish uchun transmitter va boshqa zarur texnik uskunalar;
• sinxron tarjima tizimini konferensiya va ovoz tizimiga ulash;
• tadbir boshlanishidan oldin uskunalarni o‘rnatish, sozlash va texnik sinovdan o‘tkazish.

Tadbir davomida sinxron tarjima tizimining uzluksiz va sifatli ishlashini ta’minlash uchun malakali texnik mutaxassisning ishtiroki ta’minlanishi lozim.

2.6. Tarjima sifatiga qo‘yiladigan talablar

Tarjima:

• nutqning mazmuni va ma’nosini aniq va to‘liq yetkazishi;
• rasmiy-ishbilarmonlik va diplomatik uslubga muvofiq bo‘lishi;
• iqtisodiy, investitsiyaviy, savdo va xalqaro hamkorlikka oid terminologiyani to‘g‘ri qo‘llashi;
• tadbir davomida olingan axborotning maxfiyligini ta’minlashi lozim.

2.7. Xizmat ko‘rsatish muddati

Sinxron tarjima xizmatlari 2026-yil 7-oktabr kuni tadbirning tasdiqlangan dasturiga muvofiq ko‘rsatiladi.

Tarjimon tadbir boshlanishidan oldin texnik tayyorgarlik va uskunalarni sinovdan o‘tkazish uchun belgilangan vaqtda tadbir o‘tkaziladigan joyda bo‘lishi lozim.

Umumiy summa: 5 000 000 so‘m.
Ishtirok etish istagini bildirgan kompaniyalar quyidagi manzilga 
tijorat takliflarni yuborishingiz so‘raladi:
info@miit.uz / m.azamov@miit.uz 
+998 71 238 50 00

